google/wiki40b huggingface dataset:
Pavel Durov

Bakgrunn

Pavel Durov ble født i St. Petersburg, man tilbrakte store deler av barndommen sin i Torino i Italia. Årsaken var at faren, filologen Valerij Durov, jobbet ved et universitet der. Durov gikk på en italiensk barneskole, men tok ungdomsskole og gymnas i St. Petersburg. I 2001 fullførte han gymnaset, før han fulgte farens fotspor og studerte filologi ved universitetet i St. Petersburg, med fordypning i engelsk filologi og oversettelse. Etter studiene i 2006 etablerte han det sosiale nettstedet Vkontakte. Durov utviklet senere en tjeneste som heter Telegram, som er tilgjengelig både for iPhone og Android-telefoner.
Etter å ha blitt kastet som administrerende direktør i VK i 2004, har han og broren Nikolai Durov reist verden rundt i en slags selvpålagt eksiltilværelse. Eksiltilværelsen kom etter sterkere politisk press og myndighetskontroll av VK og politisk press mot Durov selv hjemme i Russland. Durov anser seg som en «verdensborger», og i 2014 ble han statsborger i det karibiske landet Saint Kitts og Nevis. 
I 2017 ble han tildelt Verdens økonomiske forums (WEF) Young Global Leaders, som representant fra Finland.
Pterotragus

Utseende

En middelsstor, kraftig, lyst gråbrun trebukk med et blankt svart midtfelt på hode og pronotum og en svart flekk i den bakre delen av hver dekkvinge. Antennene er lengre enn kroppen, det tredje leddet er kølleformet og kledt med utstående, svarte hår. Pronotum har en butt tann på hver sidekant. Dekkvingene er nesten parallellsidige med litt avrundede "skuldre". Beina er forholdsvis korte og kraftige.

Utbredelse

Arten er kjent fra Kamerun og Nigeria.
Norgesmesterskapet i boksing 1978

Norgesmesterskapet i boksing 1978 ble arrangert 11.-12. mars i Trondheim.
Kongepokalen ble vunnet av Petter Røh Petersen.
Barutus

Utseende

En ganske stor (opptil 34 millimeter), avlang, rødbrun hornbille. Kroppen er bredest nær bakenden, den bakre del av dekkvingene tydelig utvidet. Dekkvingene er ganske kraftig punkterte. Hodet har et trekantet område foran øynene avgrenset av en fin list. På pronotum er det en markert, U-formet fordypning i midten.

Levevis

Biller i gruppen Pentodontini lever stort sett i forholdsvis tørre biotoper, som steppe og ørkener.
Denne arten finnes i litt høyereliggende områder.

Utbredelse

Arten er beskrevet fra Panama og er også kjent fra Costa Rica.
Noahs dyrebare øy

Handling

Serien handler om isbjørnen Noah og en rekke andre dyr som var tatt til fange og var på vei til London Zoo. Skipet med dyrene forliste imidlertid i en storm, og dyrene rømte. Dyrene finner et fristed på en mystisk flytende vulkanøy. De finner ut hvordan de kan styre øya og starter en reise til en øy Noah kaller Diamantina. Underveis plukker de opp andre dyr som har problemer.
Noahs dyrebare øy har blitt rost for å ta opp økologiske temaer på måte som appellerer til barn.
Sleepers

Sammendrag

Shakes, Tommy, Michael Sullivan og John Reilly er barndomsvenner i New York på 1960-tallet. Sommeren 1967 tar de nesten livet av en mann ved ett uhell. Som straff blir Tommy, Michael og John dømt til 12 måneder i en ungdomsanstalt. Shakes blir dømt til 6 måneder. De blir systematisk misbrukt og voldtatt av vaktene Sean Nokes, Henry Addison, Ralph Ferguson og Adam Styler. De mange overgrepene ved anstalten endrer guttene og deres vennskap for alltid. Under oppholdet deltar de i en fotballkamp mellom vakter og innsatte. Michael overbeviser en annen innsatt, Rizzo, om å hjelpe dem å vinne.
Som et resultat blir de banket, og kastet på isolat i flere uker. Vaktene slår Rizzo brutalt ihjel. Kort tid før Shakes løslates insisterer han at de burde rapportere om vold og misbruk de har opplevd. Men de andre nekter. De vil ikke gjenoppleve grusomhetene de har opplevd, og tror ikke at noen kommer til å tro på dem eller bry seg. 14 år senere er John og Tommy fryktede gjengledere. De skyter Nokes, foran flere vitner, på en pub. Michael, en assisterende statsadvokat, blir satt som aktor for påtalemyndighetene. De planlegger å ta hevn på alle vaktene som mishandlet dem.
Basile Boli

Landslaget

Basile Boli spilte 45 landskamper for Frankrikes herrelandslag. Han ble tatt ut i Frankrikes tropp til EM i fotball 1992.
Waukegan

Waukegan er en by i Lake County i delstaten Illinois i USA. Etter folketellingen i år 2000, hadde byen et totalt innbyggertall på 87 901. Antatt innbyggertall i 2006: 93 389. Det er den niende største byen i Illinois etter innbyggertall.
Institutt for sjelesorg

Institutt for Sjelesorg – dr. Einar Lundbys stiftelse – er en ideell økumenisk / felleskirkelig stiftelse, én av flere, ved Modum Bad. Instituttet tilbyr rekreasjonsopphold, driver ulike kurs innen sjelesorg på ulike nivå, og videreutdanning på masternivå i samarbeid med Det teologiske Menighetsfakultetet. Stedet utgir også Tidsskrift for Sjelesorg, Nordens eneste skandinaviskspråklige fagtidsskrift for sjelesorg og driver med fagutvikling og forskning i møtet mellom psykiatri / psykologi og sjelesorg.

Historie

Instituttets historie er knyttet til legen og sjelesørgeren Einar Lundbys liv. Da driften av Lundbys kristne hvilehjem, Solborg ved Jevnaker, opphørte i 1964, ble det besluttet at arbeidet skulle søkes videreført i form av et Institutt for Sjelesorg, beliggende på Modum Bad. Da instituttet ble opprettet i 1975, var det et synlig uttrykk for samarbeidet mellom tre av samtidens markante kristne ledere, psykiateren Gordon Johnsen, presten Peder Olsen og Einar Lundby.

Virksomhet

Institutt for sjelesorg har et omfattende kurs- og seminartilbud i sjelesorg og relaterte emner for alle som er interessert i å lære mer om samtale og sjelesorg. Institutt gjennomfører hvert år rundt 20 rekreasjonsuker. Dette er uker som kan benyttes av enkeltpersoner og ektepar til rekreasjonsopphold eller studieopphold ved instituttet. Tilbudet er åpent for alle. Med støtte fra Kultur- og kirkedepartementet og Den norske kirkes presteforening har holdt instituttet på begynnelsen av 2000-tallet såkalte ressursuker for prester for å motvirke utbrenthet hos prestene.
I tillegg til sjelesorg tilbyr ansatte ved instituttet også arbeidsveiledning, enten individuelt eller i gruppe. Instituttet utgir også Tidsskrift for sjelesorg, Nordens eneste skandinaviskspråklige fagtidsskrift for sjelesorg. 
Instituttets deltakelse i den offentlige debatt rundt sekter, både i form av deltakelse i rapporten "Religiøse grupper og 
bruddprosesser", og ved flere foredrag og avisartikler, har blitt kritisert med hensyn til objektivitet.
Fungerende instituttleder er Kristin Leite.
Robbie Brady

Landslaget

Han ble tatt ut i Irlands EM-tropp til EM i Frankrike 2016.
Praescobura chrysomaculata

Utseende

En middelsstor (vingespenn ca. 35 millimeter), mørkbrun smyger. Forvingen har en stor, gulaktig flekk som danner et kort tverrbånd.

Utbredelse

Arten ble oppdaget i det nordlige Vietnam og har senere også blitt funnet i det sørlige Kina.
Reimegrend

Reimegrend, eller også Reime er et sted i Raundalen øst for Voss på Vestlandet. Det finnes et skitrekk som er åpent i påsken. Det ligger mange hytter i området, selv om det meste av hyttebyggingen de siste tiårene har skjedd ved Mjølfjell litt lenger øst i dalstrøket.
Grunnkretser i Steigen kommune

Grunnkretser i Steigen kommune er delområder og grunnkretser som seksjonerer Steigen kommune, Nordland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Follo Arbeiderblad

Follo Arbeiderblad var en norsk avis som ble utgitt i Ski, senere Drøbak i Akershus. Fra 1923 var den organ for Norges Kommunistiske Parti i distriktet. Avisen kom to ganger i uka.
Etter partisplittelsen i november 1923 fikk Arbeiderpartiet ved årsskiftet hånd om Akershus Arbeiderblad, og Follo Arbeiderblad ble derfor eneste avis nystiftede NKP satt igjen med i området. Derfor ønsket man å utvide det geografiske nedslagsfeltet. I midten av januar 1924 endret avisen navnet til Akershus Folkeblad, og trappet i en periode opp til tre utgivelser i uka.
Man måtte imidlertid snart gå tilbake til to ganger i uka, og avisen gikk snart inn. Siste nummer kom 27. juli 1924.
Navnet «Follo Arbeiderblad» ble fra 1947 til 1953 også benyttet på Arbeiderpartiets lokale avis, som ellers kom under navnet Follo.
Hippotrichia

Utbredelse

Arten er utbredt i Sørøst-Asia (Hainan).
Amerika-Gedenkbibliothek

Amerika-Gedenkbibliothek (kort AGB, norsk: Amerika minnebibliotek) er et av de største bibliotekene i Berlin. Det var en gave fra USA til Berlin, som del av Marshall-hjelpen. Biblioteket ble åpnet i 1954. Biblioteket er en del av Zentral- und Landesbibliothek Berlin.
Aponeurose

Aponeuroser (entall: aponeurose; latin: aponeurosis; av gresk: απο, apo, «bort» eller «av» og νευρον, neuron, «sene») er lag med brede og flate sener. De har en skinnende hvitsølv farge som gjør at de ofte blir kalt senespeil. De ligner svært på sener histologisk sett, men de har få blodårer og nerver som supplerer dem med næringsstoffer og informasjon. Aponeuroser skiller seg ut fra normale runde sener (tendons) ved at deres form er flat og bred.  
Aponeuroser er tynne når de blir dissekert og skrelles av i lag. Det finnes aponeuroser flere steder i kroppen, men de viktigste regionene med tykke aponeuroser er den ventrale mageregionen, den dorsale lumbalregionen (kors-/lenderyggen) og i håndflaten (palmarregionen). De finnes også i fotsålene og øynene. 
Hovedfunksjonen til aponeuroser er å binde muskler til kroppsdelene (knokler) som musklene virker på. Kroppen har også aponeuroser som kun binder knokler sammen. Et eksempel er fotens Aponeurosis plantaris som holder hælbeinet (Calcaneus) sammen med de distale fotknoklene. Denne aponeurosen er stram og danner derfor en bue av fotens knokler.
NM i friidrett 1952

Norgesmesterskapet i friidrett 1952 bestod av flere arrangementer som i 1952 kåret norgesmestere i friidrettsøvelsene.
Hovedmesterskapet ble arrangert på Bislett stadion i Oslo i perioden 22. til 24. august.
Arrangør var Norges Friidrettsforbund.
Kongepokalvinnere ble Sverre Strandli og Berit Tomter Auli. 
Se også NM i mangekamp 1952.
Leptura aethiops

Utseende

En middelsstor (10-15 mm), slank, blankt svart trebukk. Den er den eneste nordiske blomsterbukken som er helt svart (Stenurella nigra er svart med rød underside på bakkroppen). Antennene er omtrent så lange som kroppen. Pronotum er klokkeformet sett ovenfra, med spisse bakhjørner som er like brede som dekkvingene. Disse er tilsmalnende fra de rundede skuldrene bakover. Beina er ganske lange.

Levevis

Leptura aethiops har larver som lever i død ved av løvtrær, som lind, or, hassel og selje, også i furu. De finnes helst på fuktige, skyggefulle steder. De voksne (imago) finnes i juni og juli, de er varmeelskende og oppsøker gjerne åpne blomster, som vendelrot på jakt etter nektar og pollen.

Utbredelse

Den er utbredt i Europa, men ikke lengst vest. Østover er den utbredt i Asia til Sibir og Japan. I Norden finnes arten bare i Danmark.
VM i kunstløp 1924

VM i kunstløp 1924. Verdensmesterskapet i kunstløp for kvinner ble arrangert i Oslo i Norge 16. og 17. februar 1924. Konkurransen for menn og par ble arrangert i Manchester i Storbritannia 26 og 27. februar 1924. 
Gillis Grafström fra Sverige ble verdensmester i kunstløp for menn og Herma Plank-Szabo fra Østerrike for kvinner. Helene Engelmann & Alfred Berger fra Østerrike ble verdensmesterne i parløp.
Gjøvdal

Gjøvdal (Gjevedal) er en tidligere selvstendig kommune i Aust-Agder fylke. 
Gjøvdal var fra 1837 del av Åmli formannskapsdistrikt. 1. januar 1908 ble Åmli delt i tre og Gjøvdal, Tovdal (Lille Topdal) og Åmli ble egne kommuner. Gjøvdal hadde da 590 innbyggere.
1. januar 1960 ble Gjøvdal og Åmli slått sammen til en ny Åmli kommune. Gjøvdal hadde på dette tidspunktet 362 innbyggere.
Edda kino (Haugesund)

Edda kino i Haugesund er Nord-Rogalands største kinosenter med en kapasitet på 944 seter fordelt på fem saler. Kinoen har et årlig kinobesøk på om lag 200.000 og driver i tillegg aktivt med utleie for kurs og konferanser. Edda er hvert år hovedarena for Den norske filmfestivalen.
Kinoen er åpen hver dag hele året, unntatt julaften, nyttårsaften og 17. mai. I 2018 hadde kinoen for første gang åpent på 1. juledag. Kinoen har mellom 8 og 15 forestillinger daglig. Organisasjonsmessig er Edda kino en avdeling underlagt Haugesund Kultur og festivalutvikling KF.

Kinosalene

Edda kino stod ferdig i august 1978 med storsalen på 563 seter, idag redusert til 527 større seter. Senere samme år ble Edda kino landets første flerkinobygg da Grotten, også kalt Edda 2, åpnet.
Edda 3 sto ferdig i 1981 med 44 seter men ble i 2011 oppgradert til luksussal med 18 eksklusive skinnseter og servering av alkohol.
Edda 4 åpnet i 1984. I 2017 fikk salen en teknisk oppgradering med Harkness-lerret og nye QSC-høytalere, både surround og front. Salen hadde tidligere 7 rader med totalt 115 seter, men på grunn av lav takhøyde og et amfi med små høydeforskjeller, var det veldig liten forskjell mellom radene, noe som kunne bli irriterende hvis det satt noen foran deg. I tillegg var det trangt mellom seteradene. Da man skulle pusse opp salen og installere nye seter i 2018, ville man kvitte seg med dette problemet. Nå er salen omgjort til en VIP sal med fire rader og totalt 48 seter. I tillegg er det godt med beinplass og god sikt for alle. Setene har justerbare rygger og de er alle utstyrt med småbord.
I 2000 stod Edda 5 ferdig. Salen har 193 seter og THX-sertifisering. I 2017 ble Edda 5 oppgradert med Harkness-lerret og nye QSC-høytalere i front. Salen ble også oppdatert med det siste nye av presentasjonsteknikk (PA-anlegg, høytalere, miksere, DMX, HDbase-T + fiber-HDMI) 
Edda kino ble digitalisert i august 2010 og fikk samtidig innstallert Dolby 3D i de to største salene, Edda 1 og EDDA 5.
I 2016 ble lydanlegget Dolby Atmos installert i Edda 1 samtidig som veggene ble dempet. I tillegg ble det montert et større, buet lerret.
I 2017 fikk Edda 2 et nytt salkart, det ble satt frem saccosekker, puffer som fotlener til fremste rad og loveseats langs den ene veggen. Loveseats er to seter uten armlene i midten, omtrent som en liten sofa.
I tillegg til salene huser kinoen en stor vestibyle, kontorer og kiosk.

Den norske filmfestivalen

Den norske filmfestivalen arrangeres hvert år i august og strekker seg over ni dager. Kinoen har vært hovedarena for Den norske filmfestivalen i 1979, 1981, 1984, 1985 og fast årlig fra 1987.
Tour de Ski 2007/08

Poengberegning

Vinneren av hver etappe får 50 verdenscuppoeng, nummer to 40 poeng og tredjeplass 30 poeng, siden minker poengen med plasseringer ned til 15.-plass som gir 8 poeng. Vinnere av Tour de Ski får 400 poeng, andreplass 320 poeng og tredje 200 poeng, ned til plass nummer 30 som får 4 poeng.
Troides plateni

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. Eggene legges rett på larvens næringsplante. Larven lever som plantespiser og er radikalt forskjellige fra de voksne, både i levevis og i kroppsbygning.  
Troides plateni tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Levante UD

Historie

Klubben ble stiftet den 7. september 1909, som en av de første fotballklubbene i Valencia. Grunnlegger og første klubbpresident var D. Francisco Sinisterra. Navnet «Levante» refererer til «El Levante», som er en betegnelse som ofte brukes om Spanias østkyst, omtrentlig området fra Alicante til grensen mot Frankrike. Etter den spanske borgerkrigen ble klubben av praktiske årsaker slått sammen med naboklubben Gimnástico. Levantes opprinnelige hjemmebane ,Campo del Camino Hondo del Grao, var ødelagt etter krigshandlingene. Gimnástico hadde fortsatt sin arena, Estadio de Vallejo, men sto uten spillere.
Hjemmearenaen heter i dag Estadio Ciutat de Valéncia og ligger nord i Valencia. Stadionet har i dag en kapasitet på 25 354 mennesker.

Triumfer

Levante vant i 1936/37 sesongen Copa de la España Libre, etter å ha beseiret byrival Valencia CF 1-0 i finalen. Levante var opprinnelig ikke kvalifisert til turneringen, men fikk plassen til FC Barcelona, da de valgte å dra på turne til USA og Mexico. På grunn av omstendighetene rundt (borgerkrigen) er tittelen omstridt. 25. september 2007 ble denne disputten avsluttet da spanske fotballforbundet, La Real Federación Española de Fútbol, anerkjente tittelen som sidestilt med turneringen Copa del Rey.
Hallandsåstunnelen

Hallandsåstunnelen er en 8,6 kilometer lang jernbanetunnel under Hallandsåsen i Båstad i Sverige. Tunnelen kostet rundt 10 milliarder svenske kroner, og er Sveriges lengste jernbanetunnel. Den ble åpnet 8. desember 2015. Den består av to separate tunnelløp og erstatter en svingete, enkeltsporet linje fra 1885. Hastigheten økes fra 80 til 200 km/t, og kapasiteten fra fire til 24 tog pr. time.

Et vanskelig byggeprosjekt

Planleggingen av tunnelen begynte i 1975, og boringen startet i 1992, men tunnelen ble ikke klar før i 2015, og har kostet 11 ganger mer enn planen.
Vattenfalls datterselskap Kraftbyggarna fikk oppdraget med å bygge tunnelen og planla å bore 100 meter i uka med tradisjonelt tunnelbor, med åpning av tunnelen i 1997 som mål. Allerede etter 13 meter kjørte imidlertid boret seg fast, og Kraftbyggarna gikk da over til å bruke dynamitt. Det var imidlertid store problemer med vannlekkasjer, og Kraftbyggarna ga opp i 1995. Vattenfall måtte betale 700 millioner i erstatning til Banverket, og Skanska ble ny entreprenør med november 1999 som ny ferdigdato. Etter å ha prøvd å forhindre lekkasjene med sement og betong tok Skanska i bruk Rhoca-Gil for å tette, et giftig stoff basert på akrylamid. Skanska hevdet likevel at miljøfaren var liten, men etter å ha tettet 100 meter av tunnelen med Rhoca-Gil døde fisken i en bekk over tunnelen, mens kuer ble syke og arbeidere forgiftet. Arbeidet med tunnelen ble derfor stoppet høsten 1997, og kom ikke i gang igjen før i 2003. I mellomtiden var det rettssaker og utredninger. Flere direktører i Skanska og produsenten av Rhoca-Gil fikk bøter på rundt 50 000 kroner, og Skanska fikk en bot på 3 millioner og Banverket på 1,5 millioner.
I 2005 ble det installert en ny 3200 tonn tung tunnelboremaskin til 500 millioner kroner. En spesielt komplisert del av tunnelen fryses ned med en saltløsning som holder 40 kuldegrader. I 2010 var det første av to tunnelrør ferdigboret, og i 2013 det andre.
Hjelm (anatomi)

Hjelm er en anatomisk beskrivelse som er ment å forklare hjelmlignende struktur i hoderegionen hos dyr eller en spesiell form hos blomster. Hos dyr er gjerne hjelmen dannet av hornstoff eller en kombinasjon av hornstoff og kraniestrukturen. I så måte er hjelm en naturlig forstørrelse av overnebbet og (hos noen arter) kraniet hos mange fugler, som foreksempel hornfugler, kasuarer, hjelmfiskand og hjelmmunkefugl, men også hos flere øgler har hjelm, blant annet noen kameleoner, som for eksempel Chamaeleo calyptratus. Av blomster med hjelm kan nevnes planter i hjelmslekta, der to av de ytre blomsterdekkbladene er formet som en hjelm.
Medlemsregister

Organisasjoner som bruker medlemssystemer

Medlemssystemer brukes av ideelle, frivillige og kommersielle organisasjoner som har medlemmer. Typiske brukere av et medlemssystem er fagforeninger, pasientorganisasjoner, politiske partier og interesseforeninger. For denne typen organisasjoner er medlemssystemet det mest sentrale IT-verktøyet.

Leverandører

Leverandørene av medlemssystemer differensierer seg mot ulike størrelser og fagområder i organisasjonsmarkedet. Medlemssystemene kan i hovedsak deles inn i tre kategorier: Lokal installasjon, online enkel standard og online tilpasset standard:

Lokal installasjon

Medlemssystem som er installert på egen PC og passer best for små organisasjoner. 
Fordeler: lav investeringskost og lav eller ingen driftskostnad. 
Ulemper: kun en bruker, ingen logg inn for medlemmene og få funksjoner. Noen av systemene som kan være lokal installasjon er Alphareg og Mamut

Online enkel standard

Medlemssystem som en leid standard nettjeneste og som passer til små og mellomstore organisasjoner. 
Fordeler: Kort levering, uttestet funksjonalitet og lav pris. 
Ulemper: Begrenset funksjonalitet og små tilpasningsmuligheter. Noen av disse systemene i denne kategorien er Styreportalen.no, Nettregister.no, Styreweb og Regweb.

Online tilpasset standard

Standard medlemssystem med tilpassede eller egendefinerte moduler som passer for mellomstore og store organisasjoner. 
Fordeler: Uttestet funksjonalitet på basisfunksjonaliteten, tilpasningsmuligheter som understøtter organisasjonens medlemsstrategi, mulighet for egenutviklede funksjoner på tilleggsmoduler. 
Ulemper: I noen tilfeller høyere pris og lengre leveringstid enn «Online enkel standard», men det er stor variasjon både på prismodell og prisnivå hos leverandørene. Noen av disse systemene er Zubarus, Focus.Net, Mysoft og Choo Medlem.